b"\n_START_ARTICLE_\n\xc3\x87\xc3\xb2 des de Guilhem\n_START_SECTION_\nDescripci\xc3\xb3\n_START_PARAGRAPH_\nEl \xc3\x87\xc3\xb2 des de Guilh\xc3\xa8m, situat entre els carrers Sant Josep i Sant Miqu\xc3\xa8u, \xc3\xa9s una casa aranesa del segle\xc2\xa0xix a quatre vents, que conserva l'estructura de l'antic habitatge amb tres pisos \xe2\x80\x94planta baixa, pis i humarau\xe2\x80\x94, amb la casa situada en primer terme, separada de \xc3\x87\xc3\xb2 de Jacinto per un \xc2\xabcar\xc3\xads\xc2\xbb. _NEWLINE_La fa\xc3\xa7ana, paral\xc2\xb7lela a la capi\xc3\xa8ra orientada a migdia, presenta obertures de fusta sota arcs de desc\xc3\xa0rrega en les dues plantes, amb la particularitat que a la banda esquerra hi ha un cos sobresortint amb una galeria que aixopluga un petit cos adossat en_NEWLINE_planta baixa. La coberta, de dues vessants, presenta l'estructura de fusta i la teulada feta de peces de pissarra. Al capdamunt de l'humarau hi han dues llucanes. La porta de f\xc3\xa0brica rectangular i de pedra treballada amb pedres de diferents mides, t\xc3\xa9 una llinda amb la inscripci\xc3\xb3: A\xc3\xb1o 1836/ Jaime Rella."